open-index/open-wikipedia-markdown huggingface dataset:
Ισμπί-Ερά

Ο **Ισμπί-Ερά** ήταν ο ιδρυτής της Δυναστείας της Ισίν, κυβέρνησε την περίοδο (2017 π.Χ. - 1986 π.Χ.) σύμφωνα με την Μέση Χρονολόγηση ή την περίοδο (1953 π.Χ. - 1920 π.Χ.) σύμφωνα με την Νέα Χρονολόγηση. Ο προκάτοχος του ήταν ο Ιμπί-Σιν ο τελευταίος βασιλιάς από την Τρίτη Δυναστεία της Ουρ, τον διαδέχθηκε ο γιος του Σου-Ιλισού. Ο Ισμπί-Ερά κυβέρνησε 33 χρόνια, είναι όλα καταγεγραμμένα με ακρίβεια. Παρά το γεγονός ότι προσπάθησε να διατηρήσει τα Σουμεριακά έθιμα η Ακκαδική γλώσσα είχε αρχίσει να κυριαρχεί από τα τελευταία χρόνια της τρίτης δυναστείας της Ουρ. Στην αρχή της σταδιοδρομίας του διορίστηκε υψηλός αξιωματούχος από τον Ιμπί-Σιν, υπεύθυνος για την Νιππούρ και την Ίσιν, ήταν Σημίτης από την Μάρι της Συρίας. Οι δραστηριότητες του είναι καταγεγραμμένες στις επιστολές που αντάλλαξε ο βασιλιάς της Ουρ με τον έμπιστο αξιωματούχο του Πουζούρ-Σουλγκί, η αυθεντικότητα των επιστολών ωστόσο αμφισβητείται. Οι σχέσεις του με τον Ιμπί-Σιν επιδεινώθηκαν όταν κατηγορήθηκε ότι έκανε στην Ίσιν κατάσχεση στο στάρι. Ο ίδιος δικαιολογήθηκε ότι σπατάλησε εξωφρενικά ποσά να το αγοράσει, ήθελε να το προστατεύσει από τους Αμορίτες και ζήτησε από τον βασιλιά της Ουρ 600 πλοία για να το μεταφέρει. Παρά το γεγονός ότι ο Ιμπί-Σιν τον ευεργέτησε από το 8ο έτος της βασιλείας του Ιμπί-Σιν ξεκίνησε να κυβερνά σαν ανεξάρτητος ηγεμόνας, από τότε η σχέση του με τον βασιλιά της Ουρ έγινε εχθρική. Ο Ιμπί-Σιν κατηγόρησε σκληρά τον Ισμπί-Ερά για την καταγωγή του *"δεν είναι Σουμέριος"*, έγραψε στον έμπιστο του Πουζούρ Σουλγκί:

*"Ο [[Ενλίλ]] θα στερήσει από τους [[Αμορίτες]] όλα τα εδάφη, οι [[Ελαμίτες]] θα τους καταλάβουν και θα αιχμαλωτίσουν τον Ισμπί-Ερά"*

Δεν ακολούθησε ποτέ ένοπλη σύγκρουση αλλά ο Ισμπί-Ερά επέκτεινε σιωπηλά συνέχεια το βασίλειο του σε βάρος της Ουρ τα επόμενα 12 χρόνια, μέχρι την χρονιά που οι Ελαμίτες διέλυσαν το κράτος και την δυναστεία του Ιμπί-Σιν. Μετά την κατάληψη της Ουρ ο Ιμπί-Σιν μεταφέρθηκε αιχμάλωτος από τους Ελαμίτες στα Σούσα όπου και πέθανε στην φυλακή. Ο Ισμπί-Ερά πέτυχε τον 8ο χρόνο της βασιλείας του αποφασιστική νίκη απέναντι στους Αμορίτες, το ίδιο έγινε και με τον Ελαμίτες το 16ο έτος της βασιλείας του. Το 27ο έτος της βασιλείας του έδιωξε οριστικά την Ελαμίτικη φρουρά από την Ισίν και ανακηρύχτηκε *"βασιλιάς της Σουμέρ και της Ακκάδ, διάδοχος της Ουρ"*, τον τίτλο χρησιμοποίησε ωστόσο πρώτος ο εγγονός του Ιντίν-Νταγκάν. Υιοθέτησε όλους τους βασιλικούς τίτλους της Τρίτης Δυναστείας της Ουρ, αφιέρωσε πολλούς βασιλικούς ύμνους και ποιήματα στις θεότητες, επτά από τα οποία είναι εκτενή και έδωσε στον εαυτό του τον τίτλο *"θεός στην χώρα μου"*. Το 22ο έτος της βασιλείας του διόρισε την κόρη του υψηλή ιέρεια του Ανού στην θέση της κόρης του Ιμπί-Σιν . Οικοδόμησε πολλά κάστρα και τείχη αλλά το όνομα του σώζεται μόνο από μια επιγραφή. Είναι γνωστοί πολλοί ύμνοι για τον *"Ίσμπί-Ερά, βασιλιά της Ισίν"*.

## Παραπομπές



## Πηγές

*Jacobsen, Thorkild (1953). "The reign of Ibbī-Suen". Journal of Cuneiform Studies. 7 (2): 36–47
*Stiebing, William H. Jr. (2003). Ancient Near Eastern History and Culture. New York, NY: Pearson Education

Κατηγορία:Βασιλείς των Σουμερίων
Κατηγορία:Τρίτη δυναστεία της Ουρ
Κατηγορία:Βασιλείς της Ισίν
NGC 767

Ο **[[Νέος Γενικός Κατάλογος|NGC]] 767** είναι ραβδωτός σπειροειδής γαλαξίας ο οποίος βρίσκεται στον αστερισμό Κήτος και απέχει περίπου 241 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Φράνσις Πρηζέρβντ Λήβενγουορθ (Francis Preserved Leavenworth) το 1886.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κήτος (αστερισμός)
0767
07483
Μπάνιο α Ρίπολι

Το **Μπάνιο α Ρίπολι** (ιταλικά: *Bagno a Ripoli*) είναι ιταλικός δήμος στην Μητροπολιτική Πόλη της Φλωρεντίας, στην περιφέρεια της Τοσκάνης.

## Παραπομπές


Κατηγορία:Δήμοι της Μητροπολιτικής Πόλεως της Φλωρεντίας
NGC 769

Ο **[[Νέος Γενικός Κατάλογος|NGC]] 769** είναι σπειροειδής γαλαξίας ο οποίος βρίσκεται στον αστερισμό Τρίγωνον και απέχει περίπου 197 εκατομμύρια έτη φωτός στον Γαλαξία μας. Ανακαλύφθηκε από τον αστρονόμο Τρούμαν Σάφορντ (Truman Safford) το 1866.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Τρίγωνον (αστερισμός)
0769
07537
01467
Ευανθία Γαλάνη

Η **Ευανθία Γαλάνη** είναι Ελληνοαμερικανίδα καθηγήτρια ογκολογίας, γονιδιακής θεραπείας και μοριακής ιατρικής στη διεθνώς αναγνωρισμένη κλινική Mayo Clinic, που εδρεύει στη Μινεσότα των ΗΠΑ, έχει ασχοληθεί εκτεταμένα με νέες τεχνικές γονιδιακής καταπολέμησης του καρκίνου και το ερευνητικό έργο της έχει σημαντική διεθνή αναγνώριση.

## Βιογραφία
Γεννήθηκε στην Καρδίτσα το 1965. Εκπλήρωσε τις εγκύκλιες σπουδές της στο 1ο Γενικό Λύκειο της Καρδίτσας, από όπου αποφοίτησε με άριστα.

Σπούδασε στην Ιατρική Σχολή του Πανεπιστημίου Αθηνών και αποφοίτησε το 1990 με τον υψηλότερο βαθμό πτυχίου. Στη συνέχεια μετά από σπουδές στην παθολογία χρίστηκε διδάκτωρ της Ιατρικής Σχολής του Πανεπιστημίου Αθηνών (1993) και εκπόνησε  την ειδικότητα της παθολογίας καθώς και της αιματολογίας-ογκολογίας στην κλινική *Mayo Clinic* στις ΗΠΑ. Το 1998 εκλέχθηκε διευθύντρια του τμήματος Ογκολογίας στην εν λόγω κλινική και το 2008 εκλέχθηκε τακτική καθηγήτρια Ογκολογίας και τιμητικά κατέλαβε την ερευνητική έδρα *Sandra J. Schultze*.

Το 2009 εκλέχθηκε ως επικεφαλής του προγράμματος γονιδιακής θεραπείας και ιοθεραπείας του καρκίνου των ΗΠΑ. Πρόσθετα το 2015 ορίστηκε ως πρόεδρος της ερευνητικής ομάδας του Εθνικού Αντικαρκινικού Ινστιτούτου των Ηνωμένων Πολιτειών Αμερικής για την έρευνα της καρκινικής νόσου του γλοιοβλαστώματος. Το 2019 εκλέχθηκε Πρύτανης της Mayo Clinic και το 2020 τιμήθηκε με τον τίτλο της διακεκριμένης ερευνήτριας της Mayo Clinic.

Το 2013 υπήρξε η πρώτη γιατρός που ενεργοποίησε την πρώτη κλινική μελέτη -παγκοσμίως- για τη χρήση βλαστοκυττάρων για τη μεταφορά ογκολυτικών ιών στη θεραπεία του καρκίνου του παχέος εντέρου και άλλων καρκίνων.

Τον Φεβρουάριο 2023 τιμήθηκε με τον τίτλο της *επίτιμης διδάκτωρος* της Ιατρικής Σχολής του ΕΚΠΑ, για το διακεκριμένο ερευνητικό έργο και τις δράσεις κατά του καρκίνου.

## Παραπομπές


Κατηγορία:Έλληνες ογκολόγοι
NGC 802

Ο **[[Νέος Γενικός Κατάλογος|NGC]] 802** είναι φακοειδής γαλαξίας στον αστερισμό Υδρο. Απέχει περίπου 68 εκατομμύρια έτη φωτός από τον Γαλαξία μας και έχει διάμετρο περίπου 20 χιλιάδων ετών φωτός. Ανακαλύφθηκε στις 2 Νοεμβρίου 1834 από τον αστρονόμο Τζον Χέρσελ (John Herschel).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ύδρος (αστερισμός)
0802
07505
Σου-Ιλισού

O **Σου-Ιλισού** ήταν ο δεύτερος βασιλιάς των Σουμερίων από την δυναστεία της Ισίν, κυβέρνησε την περίοδο (1984 π.Χ. - 1975 π.Χ.) ή την περίοδο (1920 π.Χ. - 1911 π.Χ.) σύμφωνα με την Νέα Χρονολόγηση. Η περίοδος της βασιλείας του σύμφωνα με τον Κατάλογο Ασσυρίων Βασιλέων ήταν 10 χρόνια. Διαδέχθηκε τον πατέρα του Ισμπί-Ερά, ιδρυτή της δυναστείας της Ισίν, τον ίδιο ο γιος του Ιντίν-Νταγκάν. Ο Σου-Ιλισού έμεινε διάσημος στην Σουμεριακή ιστορία για την επαναφορά του ανδριάντα του ύπατου θεού Νανά από τα Σούσα στην Ουρ. Οι επιγραφές του Σου-Ιλισού τον καταγράφουν με τους τίτλους *"Μέγιστος άνδρας"*, *"βασιλιάς της Ουρ"*, *"Θεός του έθνους του"*, *"αγαπημένος των θεού Ανού, Ανού, Ενλίλ και Ναννά"*, *"Βασιλιάς του Σουμέρ και του Ακκάδ"*, *"Άρχοντας της γης του"* αλλά όχι *"βασιλιάς της Ισίν"*. Ο Σου-Ιλισού οικοδόμησε ξανά την πρωτεύουσα του Ισίν και μια μνημειώδη πύλη στην Ουρ για να τοποθετήσει τον ανδριάντα του θεού Νανά που είχε κλάπεί από τους Ελαμίτες, δεν είναι γνωστό αν τον επανάφερε με διαπραγματεύσεις ή με πόλεμο. Με την ανοικοδόμηση του επανάφερε τους παλιούς κατοίκους της πόλης που είχαν διασκορπιστεί πέρα από το Ανσάν. Την ίδια εποχή γράφτηκε το επικό ποίημα *"Θρήνος για την καταστροφή της Ουρ"* για να εξιστορήσει τα γεγονότα που προηγήθηκαν με την καταστροφή της πόλης από τους Ελαμίτες.

## Παραπομπές



## Πηγές

*Jöran Friberg (2007). A Remarkable Collection of Babylonian Mathematical Texts: Manuscripts in the Schøyen Collection: Cuneiform Texts. Springer.
*Daniel T. Potts (1999). The archaeology of Elam: formation and transformation of an ancient Iranian State. Cambridge University Press. 
*Douglas Frayne (1990). RIME 4: Old Babylonian Period. 4.1.2.2

Κατηγορία:Βασιλείς της Ισίν
Κατάλογος χωριών του Νιούε

δεξιά|μικρογραφία|Χωριά του Νιούε
δεξιά|μικρογραφία|Διοικητικά όρια χωριού
Το **[[Νιούε]]** χωρίζεται σε 14 χωριά, τα οποία είναι ταυτόχρονα και δήμοι.

## Λίστα
Το μεγαλύτερο χωριό είναι το Αλόφι. 

## Παραπομπές


## Εξωτερικοί σύνδεσμοι
* 

Κατηγορία:Κατάλογοι κρατικών υποδιαιρέσεων
Κατάλογος κομητειών της Καλιφόρνιας

Η πολιτεία της Καλιφόρνια των ΗΠΑ χωρίζεται σε 58 κομητείες.  Η πολιτεία χωρίστηκε για πρώτη φορά σε 27 κομητείες στις 18 Φεβρουαρίου 1850. Αυτές υποδιαιρέθηκαν περαιτέρω για να σχηματίσουν δεκαέξι επιπλέον κομητείες μέχρι το 1860. Άλλες δεκατέσσερις κομητείες σχηματίστηκαν μέσω περαιτέρω υποδιαίρεσης από το 1861 έως το 1893. Η πιο πρόσφατη κομητεία που σχηματίστηκε ήταν η Ίμπεριαλ, το 1907.

Στην Καλιφόρνια ανήκει η μεγαλύτερη πόλη των ΗΠΑ, το Λος Άντζελες.
## Κατάλογος

## Παραπομπές
Απέκκιο

Το **Απέκκιο** (ιταλικά: *Apecchio*) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.

## Παραπομπές


Κατηγορία:Δήμοι της Επαρχίας του Πέζαρο και Ουρμπίνο
Προσθετική αρχή απαρίθμησης

Στην συνδυαστική, η **προσθετική αρχή απαρίθμησης** (ή **αρχή του αθροίσματος**) αναφέρεται στην εξής πρόταση: Αν μία διαδικασία μπορεί να χωριστεί σε k ξένα μεταξύ τους σύνολα όπου το πρώτο έχει n_1 στοιχεία, το δεύτερο n_2, κ.ο.κ., τότε υπάρχουν συνολικά n_1 + n_2 + \ldots + n_k τρόποι να διαλέξουμε ένα στοιχείο.

Με ορολογία θεωρίας συνόλων, για n πεπερασμένα σύνολα A_1, \ldots, A_n με A_i \cap A_j = \emptyset για κάθε i \neq j, ισχύει ότι
:\left| \bigcup_{i = 1}^n A_i \right| = \sum_{i = 1}^n |A_i|.

## Παραδείγματα
* Έστω ότι θέλουμε να πάμε από την Αθήνα στην Θεσσαλονίκη. Αν υπάρχουν 2 αεροπορικές πτήσεις, 3 διαδρομές πλοίων και 2 διαδρομές τραίνων, τότε συνολικά έχουμε 2 + 3 + 2 = 7 δυνατούς τρόπους από τους οποίους να διαλέξουμε.
* Αν έχουμε 2 μπλούζες στην ντουλάπα μας και 3 που μόλις βγήκαν από το πλυντήριο, τότε έχουμε συνολικά 2 + 3 = 5 μπλούζες που μπορούμε να διαλέξουμε για να φορέσουμε.

## Δείτε επίσης
* Βασική αρχή απαρίθμησης
* Αρχή του περιστερώνα
* Αρχή εγκλεισμού‐αποκλεισμού

## Παραπομπές


Κατηγορία:Συνδυαστική
Α.Ο. Δάφνη Βόλου

Ο **Αθλητικός Όμιλος Δάφνη Βόλου** είναι ελληνικό ποδοσφαιρικό σωματείο το οποίο ιδρύθηκε το 1951. Τα χρώματα της Δάφνης είναι το πράσινο και το κίτρινο. Η ομάδα συνήθιζε να  χρησιμοποιεί ως έδρα της το Δημοτικό Στάδιο της Νεαπόλεως. Τα τελευταία χρόνια έχει έδρα το Βοηθητικό του ΕΑΚ Βόλου. 

## Ιστορία
140px|μικρογραφία|αριστερά|Παλαιότερο λογότυπο
Η Δάφνη Βόλου ιδρύθηκε το 1951. Την σεζόν 1954–55 πήρε τον πρώτο της τίτλο κατακτώντας το πρωτάθλημα της Γ´ Κατηγορίας μαζί με τον Διαγόρα Τρικάλων και τον Απόλλωνα Λάρισας. Από το 1955 έως το 1962 αγωνίστηκε στην Β´ Κατηγορία καθώς το 1962 πήρε το πρωτάθλημα Β´ Κατηγορίας. Το 1967 κατακτά το πρωτάθλημα Ε.Π.Σ.Θ. Την σεζόν 1984–85 φτάνει στο απόγειο της ιστορίας της καθώς κατακτά το πρωτάθλημα Ε.Π.Σ.Θ. και ανεβαίνει για πρώτη φορά στην 34χρονη ιστορία της σε εθνική κατηγορία. Η σεζόν 1985–86 ήταν απογοητευτική καθώς η ομάδα δεν κατάφερε να σταθεί στην κατηγορία τερματίζοντας στην 17η θέση του 5ου ομίλου. Εκείνη την περίοδο η Δάφνη αγωνιζόταν για πρώτη φορά με ομάδες της Θεσσαλίας και της Νότιας Μακεδονίας, ακόμα και με τον συντοπίτη Τοξότη. Τα επόμενα χρόνια ήταν ενθαρρυντικά μιας και η Δάφνη κατέκτησε το πρώτο της Κύπελλο Ε.Π.Σ.Θ. το 1992. Η Δάφνη επέστρεψε στις εθνικές κατηγορίες ένα χρόνο αργότερα, το 1993 κατακτώντας για τρίτη φορά το πρωτάθλημα Ε.Π.Σ.Θ. και κόντεψε να κάνει και το νταμπλ, αλλά ηττήθηκε στον τελικό κυπέλλου από τον Γ.Σ. Αλμυρού με 2-1. Δυστυχώς, η σεζόν 1993–94 είχε την ίδια κατάληξη με την σεζόν 1985–86 καθώς η ομάδα τερμάτισε στην 16η θέση του 8ου ομίλου. Από το 1994 και για 12 συναπτά έτη η Δάφνη καθιερώθηκε στην Α´ κατηγορία, κάνοντας ικανοποιητικές πορείες, κατακτώντας παράλληλα για δεύτερη φορά το Κύπελλο Ε.Π.Σ.Θ το 1999. Όμως το 2006 επέστρεψε στην Β´ κατηγορία μετά από αρκετά χρόνια. Η παρουσία της ομάδας στην Β´ κατηγορία κράτησε 2 χρόνια καθώς το 2008 η Δάφνη τερμάτισε στην 4η θέση και επανήλθε στην Α´ Κατηγορία στην οποία έκανε σύντομη πορεία τερματίζοντας στην 16η θέση του υποβιβασμού την σεζόν 2008–09. Από την σεζόν 2009–10 έως την σεζόν 2012–13 αγωνίστηκε στην Β´ Κατηγορία. Από το 2013 έως το 2017 έκανε μια πορεία "ασανσέρ" μεταξύ Α´ και Β´ κατηγορίας. Την σεζόν 2018–19 ύστερα από 3 χρόνια ανέβηκε ξανά στην Α´ Κατηγορία στην οποία παρέμεινε μέχρι την σεζόν 2021–22. Τις περιόδους 2022–23 και 2023–24 αγωνίστηκε στην Β´ κατηγορία. Την περίοδο 2024–25 αγωνίστηκε στην Α´ Κατηγορία, στην οποία δεν κατάφερε την παραμονή.

## Τίτλοι
* **Πρωτάθλημα [[Ένωση Ποδοσφαιρικών Σωματείων Θεσσαλίας|Α´ κατηγορίας ΕΠΣ Θεσσαλίας]]**
** Πρωταθλήτρια (2) : 1984–85, 1992–93
* **Πρωτάθλημα [[Ένωση Ποδοσφαιρικών Σωματείων Θεσσαλίας|Β´ κατηγορίας ΕΠΣ Θεσσαλίας]]**
** Πρωταθλήτρια (1) : 1961–62
* **Πρωτάθλημα [[Ένωση Ποδοσφαιρικών Σωματείων Θεσσαλίας|Γ´ κατηγορίας ΕΠΣ Θεσσαλίας]]**
** Πρωταθλήτρια (1) : 1954–55
* **Κύπελλο [[Ένωση Ποδοσφαιρικών Σωματείων Θεσσαλίας|ΕΠΣ Θεσσαλίας]]**
** Κυπελλούχος (1) : 1991–92, 1998–99

## Παραπομπές


## Εξωτερικοί σύνδεσμοι
* 
* 

Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1951
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1951
Γ.Σ. Πανιώνιος Νέας Ιωνίας

Ο **Γυμναστικός Σύλλογος Πανιώνιος Νέας Ιωνίας** είναι ελληνικό ποδοσφαιρικό σωματείο το οποίο ιδρύθηκε το 1986. Τα χρώματα του είναι το μπλέ και το κόκκινο όπως του Πανιωνίου της Νέας Σμύρνης. Η ομάδα χρησιμοποιεί ως έδρα της, το Αθλητικό Κέντρο «Όλγα Βασδέκη», στην Νέα Ιωνία.

## Ιστορία
Ο Πανιώνιος Νέας Ιωνίας από την ίδρυσή του το 1986, έως και την σεζόν 2006-07 αγωνιζόταν στα πρωταθλήματα της Β´ και Γ´ κατηγορίας της ΕΠΣΘ. Τη σεζόν αυτή κατάφερε να κερδίσει την άνοδο του στην Α' κατηγορία για πρώτη φορά στην ιστορία του. Έμεινε στην Α´ κατηγορία για τρεις συνεχόμενες σεζόν κάνοντας μέτριες πορείες. Τις επόμενες δυο σεζόν 2010-11 και 2011-12 αγωνίστηκε στη Β´ κατηγορία, επανερχόμενος όμως στην Α´ κατηγορία κατά την περσινή σεζόν 2012-13 στην οποία όμως τερμάτισε στην τελευταία θέση και υποβιβάστηκε ξανά. Την σεζόν 2013-14, αν και τερμάτισε στην 5η θέση του 1ου ομίλου της Β´ κατηγορίας, τελικά επέστρεψε στην Α´ κατηγορία λόγω αναδιάρθρωσης της κατηγορίας. Στην Α´ Κατηγορία αγωνίστηκε για δύο συνεχόμενες σεζόν (2014-2016) Από το 2016 μέχρι το 2023 αγωνίστηκε στην Β´ κατηγορία Ε.Π.Σ. Θεσσαλίας. Την σεζόν 2023-24 αγωνίστηκε στην Α´ κατηγορία Ε.Π.Σ. Θεσσαλίας στην οποία δεν κατάφερε να πετύχει την παραμονή.

## Τίτλοι
Ο μοναδικός τίτλος που έχει κατακτήσει ο Πανιώνιος Νέας Ιωνίας είναι το πρωτάθλημα της Γ´ Κατηγορίας ΕΠΣΘ την σεζόν 1996-97.

## Παραπομπές


Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1986
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1986
NGC 918

Ο **[[Νέος Γενικός Κατάλογος|NGC]] 918** είναι ραβδωτός σπειροειδής γαλαξίας ο οποίος απέχει περίπου 67 εκατομμύρια έτη φωτός από τον Γαλαξία μας και βρίσκεται στον αστερισμό Κριό. Ανακαλύφθηκε από τον αστρονόμο Τζων Χέρσελ (John Herschel) στις 11 Ιανουαρίου 1831. Δεν ανήκει σε κάποιο σμήνος ή ομάδα γαλαξιών και έχει ενεργό γαλαξιακό πυρήνα.

## Υπερκαινοφανείς
Δύο υπερκαινοφανείς έχουν παρατηρηθεί στον γαλαξία αυτόν. Ο πρώτος είναι ο **SN 2009js** που ανακαλύφθηκε στις 11 Οκτωβρίου 2009 και έχει φαινόμενο μέγεθος 17,2. και ο δεύτερος ο **SN 2011ek** που έχει φαινόμενο μέγεθος 16,4 και ανακαλύφθηκε στις 4 Αυγούστου 2011 από τον Koichi Itagaki.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κριός (αστερισμός)
0918
09236
01888
Κατηγορία:Ενεργοί γαλαξίες
+03-07-011
NGC 920

Ο **[[Νέος Γενικός Κατάλογος|NGC]] 920** είναι ραβδωτός σπειροειδής γαλαξίας ο οποίος βρίσκεται στον αστερισμό Ανδρομέδα. Ανακαλύφθηκε από τον αστρονόμο Λιούις Α. Σουίφτ (Lewis A. Swift) στις 11 Σεπτεμβρίου 1885.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Ανδρομέδα (αστερισμός)
0920
09377
01920
+08-05-011
Ιστορία της αρχιτεκτονικής

Η **ιστορία της αρχιτεκτονικής** παρακολουθεί και καταγράφει τις αλλαγές που έγιναν στην αρχιτεκτονική μέσα από διάφορες παραδόσεις, περιοχές, ημερομηνίες και γενικότερες στιλιστικές τάσεις. Η απαρχή θεωρείται ότι ήταν οι άνθρωποι που ικανοποιούσαν την πολύ βασική ανάγκη της κατοικίας και της προστασίας. Ο όρος αρχιτεκτονική αναφέρεται στα κτίρια γενικά αλλά στην ουσία είναι πολύ ευρύτερος και περιλαμβάνει τομείς που σήμερα θεωρούνται εξειδικευμένες μορφές όπως η πολεοδομία, η πολιτική μηχανική, η στρατιωτική αρχιτεκτονική, η ναυτική αρχιτεκτονική και η αρχιτεκτονική τοπίου.

Οι τάσεις στην αρχιτεκτονική επηρεάστηκαν, μεταξύ άλλων παραγόντων, από τις τεχνολογικές καινοτομίες κατά τον 19ο, 20ο και 21ο κυρίως αιώνα. Η βελτίωση ή/και η χρήση του χάλυβα, του χυτοσιδήρου, των κεραμιδιών, του οπλισμένου σκυροδέματος και του γυαλιού βοήθησε για παράδειγμα στην εμφάνιση της Αρ Νουβό και έκανε τις Καλές Τέχνες πιο μεγαλοπρεπείς.

## Παραπομπές



Κατηγορία:Αρχιτεκτονικό σχέδιο
Κατηγορία:Ιστορία της τέχνης ανά μέσο
Εχίνοπας

Ο **Εχίνοπας** (επιστ. ονομασία: *R. monosperma*) , καθώς και **Εχίνωψ**, είναι ένα είδος ανθοφόρου δέντρου του γένους Retama, που είναι ενδημικό στη δυτική λεκάνη της Μεσογείου (από την Πορτογαλία, το Μαρόκο και τα Κανάρια Νησιά μέχρι την Ιταλία και την Αίγυπτο).

Φύεται σε βραχώδεις ή αμμώδεις εκτάσεις, σε εγκαταλελειμένες καλλιέργειες, καθώς και σε υποβαθμισμένα εδάφη, ενώ είναι καλλωπιστικό φυτό. Οι καρποί του καταναλώνονται από τα ζώα.

Οι σπόροι του εμπεριέχουν κυτισίνη, σπαρτεΐνης, ισοσπαρτεΐνης, οξοσπαρτεΐνης, λουπανίνη, δεϋδρολουπανίνη, αναγυρίνη, ενώ μπορούν να ανιχνευθούν μεθυλοκυτισίνη και αμμοδενδρίνη . 
## Παραπομπές

## Εξωτερικοί σύνδεσμοι
* 

Κατηγορία:Ελληνική χλωρίδα
Κατηγορία:Χλωρίδα της Αφρικής
Μάμα Καξ

Η **Κακσμάι Μπρούτους** (20 Νοεμβρίου 1989 – 16 Δεκεμβρίου 2019), γνωστή ως **Μάμα Καξ**, ήταν μοντέλο από την Αϊτή και ακτιβίστρια για τα δικαιώματα των ατόμων με αναπηρία .    Με το προσθετικό δεξί της πόδι, η Καξ ήταν μια αντισυμβατική φιγούρα στο σύγχρονο μόντελινγκ .

## Πρώιμη ζωή
Η Κακσμάι Μπρούτους γεννήθηκε στο Μπρούκλιν της Νέας Υόρκης στις 20 Νοεμβρίου 1989.  Μεγάλωσε στην Αϊτή και σε ηλικία 14 ετών διαγνώστηκε με οστεοσάρκωμα και καρκίνο του πνεύμονα —οι γιατροί της έδωσαν τρεις εβδομάδες ζωής.   Δύο χρόνια αργότερα, έλαβε αντικατάσταση ισχίου, η οποία απέτυχε, οδηγώντας στον ακρωτηριασμό του δεξιού της ποδιού.   Αργότερα είπε ότι χρειάστηκαν αρκετά χρόνια για να ανακτήσει την αυτοπεποίθησή της και ότι έκρυβε το προσθετικό της πόδι για αρκετά χρόνια. 

Απέκτησε πτυχίο και μεταπτυχιακό στις διεθνείς σχέσεις. 

Σε ηλικία 18 ετών, η Καξ έμαθε να παίζει μπάσκετ με αναπηρικό αμαξίδιο .

## Μόντελινγκ
Στις 15 Σεπτεμβρίου 2016, η Καξ προσκλήθηκε στον Λευκό Οίκο για να συμμετάσχει σε μια επίδειξη μόδας που ανέλαβαν ο Μπαράκ και η Μισέλ Ομπάμα . Εκείνη την περίοδο εργαζόταν στο γραφείο του Δημάρχου της Νέας Υόρκης με την Ντιρέν Ράτζα ενώ τελείωνε τις σπουδές της. 

Το 2017, η Καξ εμφανίστηκε στην πρώτη της εμπορική διαφήμιση και σύντομα υπέγραψε με το πρακτορείο μοντέλων JAG Models στη Νέα Υόρκη.  Ανάμεσα στις εμφανίσεις της, περπάτησε στην πασαρέλα σε παραστάσεις για το Chromat  και το Fenty Beauty της Ριάνα .  Η μεταγενέστερη εμπορική της δουλειά περιελάμβανε διαφημιστικές καμπάνιες για τους Tommy Hilfiger και Sephora . 

Περπάτησε στην Εβδομάδα Μόδας της Νέας Υόρκης το 2018, παρελαύνοντας με μαγιό που σχεδίασε η Becca McCharen, η οποία επιδιώκει να αλλάξει τα «πρότυπα ομορφιάς».   Εκείνη τη χρονιά, ήταν το εξώφυλλο της *Teen Vogue* με την Τζίλιαν Μερκάδο και την Τσέλσι Bέρνερ. 

Το 2019, η Καξ έγινε το πρόσωπο της μάρκας Olay για την καμπάνια μάρκετινγκ των αντηλιακών της.  Τον Οκτώβριο του 2019, η Καξ ανακοίνωσε ότι θα συμμετείχε στον Μαραθώνιο της Νέας Υόρκης με αναπηρικό καροτσάκι. 

## Θάνατος
Ενώ βρισκόταν στην Αγγλία τον Δεκέμβριο του 2019, η Καξ νοσηλεύτηκε στο Βασιλικό Νοσοκομέιο του Λονδίνου για έντονους κοιλιακούς πόνους και θρόμβους αίματος στον πνεύμονα, που αργότερα επιβεβαιώθηκε ως πνευμονική εμβολή. Πέθανε στο νοσοκομείο στις 16 Δεκεμβρίου 2019.   

## Κληρονομιά
Στις 8 Φεβρουαρίου 2023, η Καξ τιμήθηκε με ένα Google Doodle ως μέρος του Μήνα Μαύρης Ιστορίας . 

## Δείτε επίσης

* Κατάλογος Αϊτινών Αμερικανών
* Λίστα ακτιβιστών για τα δικαιώματα αναπηρίας
* Λίστα με τα μοντέλα εξωφύλλων της Teen Vogue

## Βιβλιογραφικές Αναφορές


## Εξωτερικοί σύνδεσμοι

* Mama Cax é homenageada com um Google Doodle
Πετριάνο

Το **Πετριάνο** (ιταλικά: *Petriano*) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.

## Παραπομπές


Κατηγορία:Δήμοι της Επαρχίας του Πέζαρο και Ουρμπίνο
Μάρτζορι Τέιλορ Γκριν

Η **Μάρτζορι Τέιλορ Γκριν** (αγγλικά: *Marjorie Taylor Greene* γνωστή και με την συντομογραφία **MTG**, 27 Μαΐου 1974) είναι πολιτικός, επιχειρηματίας που υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 14η κογκρεσιακή περιφέρεια της πολιτείας της Τζόρτζια, από τον Ιανουάριο του 2021 μέχρι τον Ιανουάριο του 2026. Είναι μέλος του Ρεπουμπλικανικού Κόμματος. Αυτοπροσδιορίζεται ως *Χριστιανή, μητέρα και αμερικανίδα*.  

Η Τέιλορ Γκριν, θεωρείται από τα πιο σκληροπυρηνικά και συντηρητικά μέλη του Ρεπουμπλικανικού Κόμματος και είναι από τις πιο ένθερμες υποστηρίκτριες του προέδρου Ντόναλντ Τραμπ. Είναι ευρέως γνωστή για τις πολύ αμφιλεγόμενες και πολλές φορές ακραίες τοποθετήσεις της για διάφορα ζητήματα. Έχει προωθήσει θεωρίες συνωμοσίας, ζητήματα λευκής υπεροχής, και έχει προβεί και σε αντισημίτικες δηλώσεις. Έχει τοποθετηθεί υπέρ του ακροδεξιού κινήματος QAnon. Αυτοαποκαλείται ως «Χριστιανή Εθνικίστρια». Κατά τις προεδρικές εκλογές του 2020, προέβη σε ψευδείς ισχυρισμούς και σε προσπάθειες ανατροπής του αποτέλεσματος, ύστερα από τη νίκη του Τζο Μπάιντεν στις εκλογές. 

Εξελέγη πρώτη φορά στο Κογκρέσο των Ηνωμένων Πολιτειών, κατά τις εκλογές του 2020, λαμβάνοντας ποσοστό 74.7% έναντι 25.3% του Δημοκρατικού ανθυποψήφιού της. Επανεξελέγη στις εκλογές του 2022, με ποσοστό 65.9% έναντι 34.1% του Δημοκρατικού ανθυποψήφιού της.

## Βιογραφία
Η Μάρτζορι Τέιλορ, γεννήθηκε στις 27 Μαΐου 1974 στο Μίλετζβιλ της Τζόρτζια. Μεγάλωσε στα προάστια της Ατλάντας. Αποφοίτησε το Λύκειο "South Forsyth High School" στο Κάμινγκ της Τζόρτζια, το 1992. Σπούδασε Διοίκηση Επιχειρήσεων στο Πανεπιστήμιο της Τζόρτζια, λαμβάνοντας πτυχίο (BBA) το 1996.

### Καριέρα
Αρχικά εργάστηκε στην εταιρεία του πατέρα της Ρόμπερτ Τέιλορ «Taylor Commercial» της οποίας διετέλεσε ως Γενική Οικονομική Διευθύντρια (CFO) από το 2007 έως το 2011. Από το 2012 έως το 2021, εργάστηκε ως προπονήτρια και ως ιδιοκτήτρια του γυμναστηρίου "CrossFit Passion" στην Αλφαρέτα της Τζόρτζια. 

Ήταν κορυφαίο στέλεχος της συντηρητικών ιδεών ομάδας "Family America Project".

### Παραίτηση
Μετά από σύγκρουση με τον πρόεδρο Ντόναλντ Τράμπ, η Γκρίν ανακοίνωσε την παραίτησή της από την Βουλή των Αντιπροσώπων στις 21 Νοεμβρίου του 2025. Η Γκρίν τόνισε πως ήταν "άδικο" και "λάθος" που ο Τράμπ την αποκάλεσε "προδότρια" και "τρελή" αφού εξέφρασε την υποστήριξή της για την δημοσιοποίηση των αρχείων Επστάιν. Η τελευταία της ημέρα στην Βουλή των αντιπροσώπων ήταν η 5 Ιανουαρίου 2026.

#### Προσωπική ζωή
Παντρεύτηκε το 1995, τον συμφοιτητή της, Πέρι Γκριν, με τον οποίο απέκτησαν τρία παιδιά. Πήραν διαζύγιο τον Δεκέμβριο του 2022. Μεγάλωσε ως Ρωμαιοκαθολική, όμως μεταστράφηκε στον Ευαγγελισμό.

Διαμένει στη Ρώμη της Τζόρτζια.  

## Παραπομπές


Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Τζόρτζια
Κατηγορία:Αμερικανοί πολιτικοί
Κατηγορία:Αμερικανοί συνομωσιολόγοι
Κατηγορία:Αμερικανοί επιχειρηματίες
Θάνατος από φυσικά αίτια

**Θάνατος από φυσικά αίτια** καλείται ο θάνατος λόγω γήρατος ή ασθένειας. Ο θάνατος που προέρχεται μετά από εξωτερική ανθρώπινη παρέμβαση ή λόγω τυχαίου συμβάντος, καλείται **αφύσικος**.  

## Παραπομπές

Κατηγορία:Θάνατος
Μάσσα Φερμάνα

Η **Μάσσα Φερμάνα** (ιταλικά: *Massa Fermana*) είναι ιταλικός δήμος στην Επαρχία του Φέρμο, στην περιφέρεια των Μάρκε.

## Παραπομπές


Κατηγορία:Δήμοι της Επαρχίας του Φέρμο
Αλά πρίμα

[μικρογραφία|[Φρανς Χαλς, Γιάσπερ Σχάντε φαν Βέστρουμ (1645), ζωγραφισμένο κυρίως με τεχνική αλά πρίμα. Το μέτωπο έχει τμήματα υγρού (λευκό) πάνω σε ξηρό (καφέ/μαύρο).]]
[μικρογραφία|Το έργο του [Ρέμπραντ, *[[Πορτρέτο του Γιαν Σιξ]]* (1654) έχει πολλές χρήσεις της μεθόδου αλα πρίμα.]]
[μικρογραφία|[Γουίνσλοου Χόμερ, *Κωπηλατώντας στο σπίτι* (1890), ένα παράδειγμα της τεχνικής αλά πρίμα σε ακουαρέλα, ειδικά στον ουρανό.]]
Η **αλά πρίμα** (, *με την πρώτη προσπάθεια*), ή **au premier coup**, είναι μια τεχνική ζωγραφικής κατά την οποία στρώσεις υγρού χρώματος εφαρμόζονται σε προηγούμενες στρώσεις υγρού χρώματος. Η τεχνική χρησιμοποιείται κυρίως στην ελαιογραφία, και απαιτεί γρήγορο τρόπο εκτέλεσης, επειδή το έργο πρέπει να ολοκληρωθεί πριν στεγνώσουν οι πρώτες στρώσεις.

## Τεχνική
Παραδοσιακά, μια νέα στρώση ελαιοχρώματος εφαρμόζεται στα περισσότερα μέρη ενός πίνακα μόνο αφότου αφεθεί η προηγούμενη στρώση να στεγνώσει πλήρως- αυτή η διαδικασία στεγνώματος μπορεί να διαρκέσει από αρκετές ημέρες έως αρκετές εβδομάδες, ανάλογα με το πάχος του χρώματος. Αντίθετα, η εργασία που εκτελείται με αλά πρίμα μπορεί να πραγματοποιηθεί σε μία ή περισσότερες περιόδους (ανάλογα με τα είδη των χρωμάτων που χρησιμοποιούνται και τους αντίστοιχους χρόνους στεγνώματος), και είναι σύνηθες ένα τέτοιο έργο να ολοκληρώνεται σε μία μόνο περίοδο.

Στο μέσο της ακουαρέλας, η ζωγραφική αλά πρίμα απαιτεί μια ορισμένη επιδεξιότητα στην αποδοχή του απρόβλεπτου. Εξαιρετικά ημιδιαφανές και επιρρεπές σε ατυχήματα, το χρώμα της ακουαρέλας εξαπλώνεται με απρόβλεπτους τρόπους που, ανάλογα με την ψυχική κατάσταση του καλλιτέχνη, μπορεί να αποτελέσει χάρισμα ή εμπόδιο.

## Ιστορία
Η ζωγραφική αλά πρίμα εφαρμόζεται παράλληλα με άλλες τεχνικές από την ανάπτυξη της ελαιογραφίας και χρησιμοποιήθηκε από αρκετούς από τους σημαντικότερους πρώιμους φλαμανδούς ζωγράφους σε τμήματα των πινάκων τους, όπως ο Γιαν βαν Άικ στο πορτρέτο των Αρνολφίνι και ο Ρόχιερ φαν ντερ Βάιντεν.

Από τα μέσα του 19ου αιώνα, η χρήση των εμπορικά παραγόμενων χρωμάτων σε μικρά πτυσσόμενα σωληνάρια διευκόλυνε τη χρήση ποικιλίας χρωμάτων εύκολα προσβάσιμων για γρήγορη και επιτόπια ζωγραφική. Ιμπρεσιονιστές όπως ο Κλωντ Μονέ, μεταϊμπρεσιονιστές όπως ο Βίνσεντ βαν Γκογκ, ρεαλιστές όπως ο Τζον Σίνγκερ Σάρτζεντ και οι Ρόμπερτ Χένρι και Τζορτζ Μπέλλοους, εξπρεσιονιστές όπως ο Σαΐμ Σουτίν και ο αφηρημένος εξπρεσιονιστής Βίλεμ ντε Κούνινγκ χρησιμοποίησαν με διάφορους τρόπους αυτή την τεχνική, η οποία εξακολουθεί να χρησιμοποιείται σε μεγάλο βαθμό τόσο από παραστατικούς όσο και από μη παραστατικούς καλλιτέχνες.

## Στη βιομηχανία
Οι εφαρμογές αλά πρίμα είναι συνηθισμένες στην αυτοκινητοβιομηχανία. Ορισμένα προϊόντα επιτρέπουν τη χρήση εφαρμογών αλά πρίμα στη βαφή εσωτερικών χώρων, αλλά η πρακτική αυτή δεν είναι ευρέως διαδεδομένη.

## Παραπομπές


## Εξωτερικοί σύνδεσμοι
* 

Κατηγορία:Τεχνικές ζωγραφικής
Έρικ Τραμπ

Ο **Έρικ Φρέντερικ Τραμπ** (γενν. 6 Ιανουαρίου 1984) είναι Αμερικανός επιχειρηματίας, ακτιβιστής και πρώην παρουσιαστής τηλεοπτικού ριάλιτι. Είναι το τρίτο παιδί και ο δεύτερος γιος του Ντόναλντ Τραμπ, 45ου και 47ου προέδρου των Ηνωμένων Πολιτειών, και της πρώτης του συζύγου, Ιβάνα Τραμπ. Ο Έρικ Τραμπ είναι διαχειριστής και εκτελεστικός αντιπρόεδρος της επιχείρησης του πατέρα του, του Οργανισμού Τραμπ, τον οποίο διευθύνει μαζί με τον αδελφό του Ντόναλντ Τζούνιορ. 

## Παραπομπές


Κατηγορία:Οικογένεια Τραμπ
Κατηγορία:Αμερικανοί επιχειρηματίες
Νουρς

Το **Νουρς** (Nurs) είναι οικισμός στην κομητεία Χιζάν, της επαρχίας Μπιτλίς, στην ανατολική Ανατολία, στην Τουρκία. 

Βρίσκεται περίπου 85 χλμ νοτιοανατολικά της πρωτεύουσας της επαρχίας, Μπιτλίς, και 28 χλμ νοτιοανατολικά της Χιζάν. Σύμφωνα με την τελευταία απογραφή του 2013 είχε 839 κατοίκους. Το χωριό βρίσκεται σε μια μεγάλη κοιλάδα, περίπου στα 1850 μ. από την επιφάνεια της θάλασσας.

Σύμφωνα με μια εκδοχή, που οι Τούρκοι αμφισβητούν,  το αρχικό τοπωνύμιο είναι αρμενικής προέλευσης και προφέρεται *Νορς*. Το 1960 ο οικισμός, στα πλαίσια του εκτουρκισμού των γεωγραφικών ονομάτων, μετονομάστηκε σε **Κεπιρλί**. Στις 28 Ιουνίου 2012 με απόφαση των κατοίκων που αποδέχτηκε το τουρκικό υπουργείο Εσωτερικών, το όνομα αποκαταστάθηκε και πάλι. 

Το χωριό είναι περισσότερο γνωστό ως η ιδιαίτερη πατρίδα του ισλαμιστή θεολόγου Σαΐντ Νουρσί και είναι ο λόγος που προσελκύει χιλιάδες επισκέπτες ετησίως. Από το 2015 έχουν ξεκινήσει εκτεταμένες εργασίες προκειμένου το χωριό να εκμεταλλευτεί το ρεύμα του θρησκευτικού τουρισμού. Για αυτό το λόγο έγινε μεγάλη ανακαίνιση στο σπίτι που γεννήθηκε ο Νουρσί, αλλά και γενικότερη διάπλαση του οικισμού. Αξιοθέατα είναι το 400 ετών τζαμί στο οποίο ο μεγαλύτερος αδερφός του Νουρσί υπηρέτησε ως ιμάμης αλλά και οι τάφοι των γονιών του διάσημου λογίου. 
## Παραπομπές


Ν
Ινσουσινάκ

Ο **Ινσουσινάκ** (Σε Σουμεριακή γλώσσα: *""*Ιν-Σουσίν-Ακ¨΄* δηλαδή *"κύριος των Σούσων) ήταν ένας από τους κορυφαίους Ελαμίτες θεούς και ο προστάτης-πολιούχος των Σούσων. Σε μερικές επιγραφές αποκαλείται ως *"ο μέγιστος των θεών"*. Χρονολογείται όπως οι περισσότεροι Ελαμίτες θεοί από την εποχή που κυβερνούσε η Ακκαδική Αυτοκρατορία με τον Ναράμ-Σιν. Ο θεός είχε κυρίαρχο ρόλο σε όλες τις Ελαμίτικες δυναστείες, μερικοί βασιλείς από την Δυναστεία των Σουκκαλμάχ (20ος αιώνας π.Χ.) αποκαλούσαν τον εαυτό τους *"βοσκός του θεού Ινσουσινάκ"*. Οι περισσότεροι βασιλείς έκαναν αφιερώσεις στον θεό με την φράση *"για όλη μου την ζωή"*. Η Δυναστεία των Σουτρουκιδών (12ος αιώνας π.Χ.) χρησιμοποιούσε συχνά τον τίτλο *"βασιλιάς του οποίου το βασίλειο ο Ινσουσινάκ αγαπούσε"*. Είχε πολλές ομοιότητες με τον θεό των Σουμερίων Ούτου, στα έγγραφα πολλές φορές μοίραζε τους ρόλους του τόσο με τον Ουτού όσο και με τον θεό των Ελαμιτών Σιμούτ. Ο Ινσουσινάκ αναφέρεται πολλές φορές στην ζωή μετά τον θάνατο σε έγγραφα, ένας από τους ναούς του λεγόταν *"Τάφος"*. Η πεποίθηση αυτοί για το ζύγισμα των ψυχών μετά τον θάνατο δεν σχετίζεται με τους Σημίτες και την Μεσοποταμία, πιθανότατα οφείλεται σε επίδραση με την Αίγυπτο. Ο αρχαιολόγος Νέιθαν Βάσερμαν το απέρριψε, η πληροφορία αυτή όπως εξηγεί προέρχεται από εσφαλμένη μετάφραση της πινακίδας.

## Παραπομπές



## Πηγές

*M. Jahangirfar, The Elamite Triads: Reflections on the Possible Continuities in Iranian Tradition, Iranica Antiqua 53, 2018.
*Sahala, Aleksi: Sumerian phonology – Current state of its study.
*W. M. F. Henkelman, The Other Gods who are: Studies in Elamite-Iranian Acculturation Based on the Persepolis Fortification Texts, 2008.

Κατηγορία:Θεότητες της δικαιοσύνης
Κατηγορία:Θεότητες της Μεσοποταμίας
Ουρ-Γκάρ

Ο **Ουρ-Γκάρ** (περί το 2100 π.Χ.) ήταν βασιλιάς του Λαγκάς, γαμπρός του Ουρ-Μπάμπα και σύγχρονος με τον τελευταίο κυβερνήτη στην Ακκαδική Αυτοκρατορία Σου-Τουρούλ.. Διαδέχθηκε τον γιο του κορυφαίου βασιλιά της πόλης Γουδέα Ουρ-Νινγκιρσού. Τον διαδέχθηκε ο τελευταίος βασιλιάς ή *"Ενσί"* της Λαγκάς Ναμ-Χανί. Ο Ουρ-Γκάρ είναι γνωστός από πολλές πινακίδες με το όνομα του αλλά μόνο σε μία από αυτές καταγράφεται με κάποιο έτος βασιλιείας του :

## Παραπομπές


## Πηγές
*Leick, Gwendolyn (2002). Who's Who in the Ancient Near East. Routledge. 
*Hansen, Donald P. (1988). "A Sculpture of Gudea, Governor of Lagash". Bulletin of the Detroit Institute of Arts. 64 (1): 6

Κατηγορία:Βασιλείς της Λαγκάς
Επισκοπή Ορκοσετού

Η **Επισκοπή Ορκοσετού** ή **Ορκιστού** είναι πρώην εκκλησιαστική επαρχία του Οικουμενικού Πατριαρχείου. Βρισκόταν στην Γαλατία Σαλουταρία ή Δευτέρα της Μικράς Ασίας με έδρα την πόλη Ορκιστός ή Ορκοσετός, σημερινό Ορτάκοϊ της Βορειοδυτικής Τουρκίας κοντά στο Αμόριο. Στην Βυζαντινή περίοδο στην περιοχή κατείχε κτήματα η Οικογένεια Βούρτζη. Διοικητικά ήταν εκκλησιαστική επαρχία της Μητρόπολης Πασσινούντος.

Η επισκοπή αναφέρεται από τον 5ο αιώνα, με τον πρώτο γνωστό της επίσκοπο τον Δόμνο, ως και τον 12ο , τον 13ο αιώνα πιθανότατα έπαψε να υπάρχει όταν η πόλη καταλήφθηκε οριστικά από τους Οθωμανούς.

Στα τακτικά η επισκοπή αναφέρεται από τον 9ο έως τον 12ο αιώνα ως 6η ή 7η σε τάξη επισκοπή της Μητρόπολης Πασσινούντος σε σύνολο επτά επισκοπών.

## Επισκοπικός κατάλογος

 
## Παραπομπές


Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Πασσινούντος
Ναμ-Χανί

Ο **Ναμ-Χανί** ήταν ο τελευταίος Σουμέριος κυβερνήτης της Λαγκάς (περί το 2100 π.Χ.), διάδοχος του Ουρ-Γκάρ και σύγχρονος του τελευταίου ηγεμόνα στην Ακκαδική Αυτοκρατορία Σου-Τουρούλ. Ο Ναμ-Χανί ανήκε στην δυναστεία του κορυφαίου βασιλιά της Λαγκάς Γουδέα και ήταν ο τελευταίος βασιλιάς της πόλης ιστορικά, έμεινε γνωστός από πολλές επιγραφές. Στην εποχή του ο Ούτου-χεγκάλ ιδρυτής στην Τρίτη Δυναστεία της Ουρ κατέλυσε το κράτος των νομάδων Γκούτι και ένωσε όλες τις Σουμεριακές πόλεις-κράτη υπό την εξουσία του. Ο διάδοχος του Ουρ-Ναμμού κατέλαβε και την Λαγκάς, εκτέλεσε τον Ναμ-Χανί και προσάρτησε την Λαγκάς στην Νέα Σουμεριακή αυτοκρατορία.

## Παραπομπές



## Πηγές

*Hansen, Donald P. (1988). "A Sculpture of Gudea, Governor of Lagash". Bulletin of the Detroit Institute of Arts. 64 (1): 6.
*Leick, Gwendolyn (2002). Who's Who in the Ancient Near East. Routledge.

Κατηγορία:Βασιλείς της Λαγκάς
Κρίθινα

Η **Κρίθινα** ή **Κριθίνα** είναι βουνό που βρίσκεται στο νοτιοανατολικό άκρο της Πελοποννήσου. Στα ανατολικά του βρίσκεται το χωριό Βελανίδια.

Το όρος Κρίθινα έχει υψόμετρο 753 μέτρων και απέχει λίγα χιλιόμετρα από την θάλασσα. 

## Παραπομπές

Κατηγορία:Βουνά της Ελλάδας
Κατηγορία:Πελοπόννησος
Κατηγορία:Βουνά της Λακωνίας
NGC 820

Ο **[[Νέος Γενικός Κατάλογος|NGC]] 820** είναι σπειροειδής γαλαξίας ο οποίος βρίσκεται στον αστερισμό Κριό και απέχει περίπου 210 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Τζον Χέρσελ (John Herschel) το 1828.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κριός (αστερισμός)
0820
08165
01629
+02-06-036
NGC 821

Ο **[[Νέος Γενικός Κατάλογος|NGC]] 821** είναι ελλειπτικός γαλαξίας στον αστερισμό Κριό. Εκτιμάται πως απέχει περίπου 80 εκατομμύρια έτη φωτός από τον Γαλαξία μας και πως η διάμετρός του είναι περίπου 55 χιλιάδες έτη φωτός. Ανακαλύφθηκε στις 4 Σεπτεμβρίου 1786 από τον αστρονόμο Ουίλιαμ Χέρσελ (William Herschel).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κριός (αστερισμός)
0821
08160
01631
NGC 4498

Ο **[[Νέος Γενικός Κατάλογος|NGC]] 4498** είναι ραβδωτός σπειροειδής γαλαξίας ο οποίος απέχει περίπου 50 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Ουίλιαμ Χέρσελ (William Herschel) την 21η Μαρτίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κόμη Βερενίκης
4498
41472
07669
Κατηγορία:Σμήνος της Παρθένου
ΟΥΕΦΑ Σούπερ Καπ 2016

Το **ΟΥΕΦΑ Σούπερ Καπ 2016** ήταν το 41ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, και διεκδικείται από τους πρωταθλητές των δύο κύριων ευρωπαϊκών διασυλλογικών διοργανώσεων, του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ. Στον αγώνα συμμετείχαν η Ρεάλ Μαδρίτης, η νικήτρια του Τσάμπιονς Λιγκ 2015-16, και η Σεβίλλη, η νικήτρια του Γιουρόπα Λιγκ 2015–16.

Παίχτηκε στο Λέρκενταλ Στάντιον στο Τρόντχαϊμ της Νορβηγίας, στις 9 Αυγούστου του 2016. Η Ρεάλ Μαδρίτης κέρδισε τον αγώνα με 3–2 μετά την παράταση.

## Στάδιο
[αριστερά|μικρογραφία| Το Λέρκενταλ Στάντιον στο [Τρόντχαϊμ φιλοξένησε τον αγώνα.]]
Το Λέρκενταλ Στάντιον ανακοινώθηκε ως ο τόπος διεξαγωγής του αγώνα στη συνεδρίαση της Εκτελεστικής Επιτροπής της UEFA στη Νιόν της Ελβετίας, στις 18 Σεπτεμβρίου 2014. Ήταν ο πρώτος τελικός της UEFA που φιλοξενήθηκε στη Νορβηγία.

Το Λέρκενταλ Στάντιον άνοιξε ως στάδιο πολλαπλών χρήσεων στις 10 Αυγούστου 1947, ως το κύριο στάδιο ποδοσφαίρου και στίβου στο Τρόντχαϊμ. Είναι το εντός έδρας γήπεδο της Ρόσενμποργκ ΜΚ. Το στάδιο έχει χωρητικότητα 21.166 θεατών, καθιστώντας το το δεύτερο μεγαλύτερο γήπεδο ποδοσφαίρου στη Νορβηγία.

## Ομάδες

## Αγώνας

### Λεπτομέρειες
Ο νικητής του Τσάμπιονς Λιγκ ορίζεται ως «γηπεδούχος».

## Παραπομπές

2016111
Μόντε Βιντόν Κορράντο

Το **Μόντε Βιντόν Κορράντο** (ιταλικά: *Monte Vidon Corrado*) είναι ιταλικός δήμος στην Επαρχία του Φέρμο, στην περιφέρεια των Μάρκε.

## Παραπομπές


Κατηγορία:Δήμοι της Επαρχίας του Φέρμο
Ρεθεμνιώτικο Καρναβάλι

Το **Ρεθεμνιώτικο Καρναβάλι** (Πολλές φορές στυλιζάρεται και ως **Ρεθεμνιώτικο, το Καρναβάλι της Κρήτης**.) είναι παραδοσιακή εκδήλωση που διοργανώνεται σε ετήσια βάση στο Ρέθυμνο, μία πόλη της Κρήτης στην Ελλάδα. Περιλαμβάνει παρέλαση με άρματα, μουσική και αποκριάτικες στολές, καθώς και διάφορα πολιτιστικά γεγονότα. Είναι ένα από τα παλαιότερα και γνωστότερα καρναβάλια στην Ελλάδα, ενώ αποτελεί και πόλος έλξης επισκεπτών για την πόλη. Η οργάνωση σηματοδοτεί την έναρξη της Σαρακοστής, λαμβάνει τυπικά χώρα τον Φεβρουάριο ή στις αρχές Μαρτίου πριν την περίοδο της μεγάλης νηστείας που προηγείται του Πάσχα. 

## Γενικά
Το καρναβάλι διοργανώνεται σε ετήσια βάση από τον Δήμο Ρεθύμνου, σε συνεργασία με τον ΕΟΤ και την Περιφέρεια Κρήτης.

Η πρώτη αναφορά για καρναβάλι στο Ρέθυμνο αναφέρεται από το 1901, στα χρόνια της Κρητικής Πολιτείας ενώ οργανωμένες εκδηλώσεις και υποτυπώδης καρναβαλική παρέλαση χρονολογείται από το 1914, όπου ξεκίνησε σαν χιουμοριστικός θεσμός τιμώντας τον βασιλιά καρνάβαλο με τα εξής λόγια: «Αυτού Εξοχότητα Βασιλέα Καρνάβαλο μέσα στην αταξία του ακράτητου γέλιου!»Η έναρξη σηματοδοτείται περίπου στις αρχές Φεβρουαρίου με έναν προπομπό (ντελάλη) να περνά από όλη την περιοχή του δήμου Ρεθύμνης, ενημερόνωντας τους κατοίκους και τους επισκέπτες της πόλης για τις προγραμματισμένες εκδηλώσεις. Μερικές εκδηλώσεις που λαμβάνουν χώρα την περίοδο που ακολουθεί είναι το παιδικό κυνήγι θησαυρού, αποκριάτικα πάρτι και χοροί και η κατασκευή αποκριάτικων αντικειμένων. Ακολουθούν αρκετές εκδηλώσεις στην συνέχεια, όπως το Κυνήγι του Κρυμμένου Θησαυρού το οποίο ξεκίνησε το 1990 με οργάνωση ομάδων για να λύσουν διάφορους γρίφους. Η ομάδα που θα λύσει τους περισσότερους γρίφους είναι η νικήτρια. Ο Δήμος Ρεθύμνου το 1993 κάλεσε τις ομάδες του Κρυμμένου θησαυρού να ενισχύσουν το καρναβάλι. Άλλες εκδηλώσεις είναι η Νυκτερινή παρέλαση των αρμάτων, οι χοροί των ομάδων που θα λάβουν μέρος στη Μεγάλη παρέλαση καθώς και η Καντάδα της Δημοτικής Φιλαρμονικής στην Παλιά Πόλη. Η γιορτή του καρναβαλιού τελειώνει με το κάψιμο του Βασιλιά καρνάβαλου λίγες ώρες μετά τη Μεγάλη παρέλαση. 

## Εξωτερικοί σύνδεσμοι

* επίσημη ιστοσελίδα

## Παραπομπές


Κατηγορία:Πολιτισμός της Κρήτης
Κατηγορία:Απόκριες
Απίρο

Το **Απίρο** (ιταλικά: *Apiro*) είναι ιταλικός δήμος στην Επαρχία της Ματσεράτα, στην περιφέρεια των Μάρκε.

## Παραπομπές


Κατηγορία:Δήμοι της Επαρχίας της Ματσεράτα
Επισκοπή Νεαπόλεως Καρίας

Η **Επισκοπή Νεαπόλεως** είναι πρώην εκκλησιαστική επαρχία του Οικουμενικού Πατριαρχείου Κωνσταντινουπόλεως. Βρισκόταν στην Καρία της Μικράς Ασίας με έδρα την πόλη Νεάπολις σημερινή Ινέπολου (Inepolu). Από κάποιους ερευνητές η πόλη ταυτίζεται με την Τρίπολις Φρυγίας, η ίδια η Νεάπολις παλαιότερα λεγόταν Τρίπολις. Εκκλησιαστικά ήταν εκκλησιαστική επαρχία της Μητρόπολης Αφροδισιάδος.

Άγνωστο πότε διαδόθηκε ο χριστιανισμός στην περιοχή και δημιουργήθηκε η ίδια η επισκοπή. Η Επισκοπή αναφέρεται στα τακτικά εώς τον 13ο αιώνα.

## Επισκοπικός κατάλογος

## Παραπομπές


Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Αφροδισιάδος
Κατηγορία:Τιμητικές επισκοπές στην Ασία
Ραφαέλ Καδένας

Ο **Ραφαέλ Καδένας** (8 Απριλίου 1930 Μπαρκισιμέτο, Βενεζουέλα) είναι ποιητής και δοκιμιογράφος.

Ο Καδένας δημοσίευσε το πρώτο του ποιητικό βιβλίο με τίτλο «*Cantos iniciales*» το 1946. 

Μετά το στρατιωτικό πραξικόπημα του Μάρκος Πέρες Χιμένες, πήγε εξόριστος στο Τρινιντάντ από το 1952 έως το 1956. Οι εμπειρίες που αποκτήθηκαν εκεί αντικατοπτρίστηκαν στα βιβλία του *Una Isla* (1658) και *Los cuadernos del destierro* (1960).

Τα επόμενα χρόνια, εκτός από ποιητικούς τόμους, εκδόθηκαν και αρκετά δοκίμια για τη λογοτεχνία. 

Το 1985 του απονεμήθηκε το το εθνικό βραβείο λογοτεχνίας. Το 1992 έλαβε το βραβείο Πέρεζ Μπονάλντε. Το 2007 πήρε μέρος στο 4ο Φεστιβάλ Λατινοαμερικανικής Ποίησης στη Βιέννη. Το 2009, έλαβε το μεξικανικό βραβείο Χουάν Ρούλφο. Το 2015 έλαβε το βραβείο Γκαρθία Λόρκα. Ακολούθησαν το Βραβείο Βασίλισσας Σοφίας το 2018 και το Βραβείο Θερβάντες το 2022

Ο Καδένας ήταν κομμουνιστής στα νιάτα του. Ωστόσο, με τα χρόνια έχει αποστασιοποιηθεί από αυτή την ιδεολογία. Το 2020, δήλωσε στην εφημερίδα El País: «Το πρόβλημα με οποιαδήποτε ιδεολογία είναι ότι έχει ήδη γίνει, κάτι που δυσκολεύει την ελεύθερη σκέψη». Η κυβέρνηση του Νικολάς Μαδούρο απέφυγε να συγχαρεί τον Καδένας, όταν κέρδισε το βραβείο Θερβάντες. Ο Καδένας δήλωσε τότε: «Δεν έχω λάβει συγχαρητήρια και δεν τα περιμένω. Δεν συμφωνώ με το καθεστώς, αλλά ούτε και στην πολιτική συμμετέχω».

## Παραπομπές


Κατηγορία:Βενεζουελάνοι
Κατηγορία:Ποιητές
Καρλ Μάισνερ

Ο **Καρλ Μάισνερ**, αγγλ. *Carl Daniel Friedrich Meissner* (1 Νοεμβρίου 1800 – 2 Μαΐου 1874) ήταν Ελβετός βοτανολόγος. Γεννήθηκε στη Βέρνη της Ελβετίας την 1η Νοεμβρίου 1800, βαφτίστηκε ως *Meisner* αλλά αργότερα άλλαξε το όνομά του σε *Meissner*. 

Για το μεγαλύτερο μέρος της 40χρονης καριέρας του ήταν καθηγητής Βοτανικής στο Πανεπιστήμιο της Βασιλείας. Είχε σημαντική συμβολή στη βοτανική βιβλιογραφία, συμπεριλαμβανομένης της δημοσίευσης του ολοκληρωμένου έργου *Plantarum Vascularum Genera* και μονογραφιών του για τις οικογένειες *Polygonaceae* (ιδίως το γένος *Polygonum*), *Lauraceae, Proteaceae, Thymelaeaceae* και *Hernandiaceae.* 

Η συμβολή του στην περιγραφή της αυστραλιανής χλωρίδας ήταν παραγωγική. Περιέγραψε εκατοντάδες αυστραλιανά είδη *Proteaceae* και πολλά αυστραλιανά είδη από άλλες οικογένειες, ιδιαίτερα των *Fabaceae, Mimosaceae* και *Myrtaceae.* Φυτικά είδη που ο ίδιος ανακάλυψε φέρουν πλέον στην βοτανική (επιστημονική) ονομασία τους το ακρωνύμιο, ***Meisn***.

Η υγεία του επιδεινώθηκε μετά το 1866 και ήταν λιγότερο δραστήριος. Πέθανε στη Βασιλεία στις 2 Μαΐου 1874.

## Παραπομπές


Κατηγορία:Ελβετοί βοτανολόγοι
Καρλ Φρίντριχ Βίλχελμ Μάισνερ

Ο **Καρλ Φρίντριχ Βίλχελμ Μάισνερ** (2 Ιουλίου 1792 στο Χάλλε (Ζάαλε) - † 30 Απριλίου 1853) ήταν Γερμανός φαρμακοποιός, ο οποίος επινόησε τον όρο ''αλκαλοειδές'' το 1819.

## Βιογραφία
Ήταν γιος φαρμακοποιού, που γεννήθηκε και μεγάλωσε στη μικρή πόλη Χάλλε της τότε Πρωσίας (σημερινής Γερμανίας). Το 1808 έλαβε το απολυτήριό του από το λύκειο και στη συνέχεια σπούδασε ιατρική στο Χάλλε και από το 1810 στο Βερολίνο. 

Όταν πέθανε ο πατέρας του, αναγκάστηκε να εγκαταλείψει τις σπουδές του και ολοκλήρωσε μια μαθητεία ως φαρμακοποιός. Ανέλαβε το φαρμακείο του πατέρα του, το οποίο τώρα διοικούσε ο θείος του, *Friedrich Ludwig*. Στη συνέχεια πήγε στην Ερφούρτη και εργάστηκε για τον ιδιοκτήτη φαρμακείου και φαρμακοποιό - χημικό *Christian Friedrich Bucholz* (1770–1818), από τον οποίο έμαθε πάρα πολλά πράγματα για την τότε φαρμακολογία. Ο *Buchholz* ήταν καθηγητής χημείας στο Πανεπιστήμιο της Ερφούρτης, με τον οποίο έγινε φίλος, και υπό την εποπτεία του εκπόνησε το διδακτορικό του. Το 1820 πέρασε επιτυχώς τις κρατικές εξετάσεις στη φαρμακευτική στο Βερολίνο και ανέλαβε το ονομαζόμενο φαρμακείο *Löwenapotheke* στο Χάλλε. Το 1842 πούλησε το φαρμακείο του. Παράμεινε ενεργός στα κοινά ως δημοτικός σύμβουλος.

Το 1819 επινόησε τον όρο *[[αλκαλοειδή]]* αφού ανακάλυψε τη  βερατρίνη στον σπόρο του σαμπαδίλου (δημοσίευση του 1819 στο *Journal für Chemie und Physik*). Είχε προηγηθεί η ανακάλυψη των πρώτων αλκαλοειδών φυτικών ουσιών από τον χημικό Φρίντριχ Σέρτιρνερ (το 1817). Το έργο του 1819 ήταν η πρώτη του επιστημονική δημοσίευση.

Εξέτασε διάφορα άλμη άλατος της Κεντρικής Γερμανίας και εργάστηκε ως βοτανολόγος, ειδικά σε βρύα, λειχήνες και φτέρες, και έκανε σχετικές δημοσιεύσεις στο περιοδικό *Botanical Journal*. Το 1822, μαζί με τον *Rudolph Brandes*, ίδρυσε το ***Ίδρυμα Bucholzsche*** για να ωθήσει τους νέους ανθρώπους στη φαρμακευτική επιστήμη.

## Προσωπική ζωή
Το 1820 παντρεύτηκε την *Johanna Christina Bucholz*, κόρη του *C.F. Bucholz*, στην Ερφούρτη. Μαζί της απέκτησε τέσσερις γιους και τρεις κόρες.

## Διαβάστε επίσης
** Christoph Friedrich, Cora von Domarus: *Carl Friedrich Wilhelm Meissner (1792–1853) – Apotheker und Alkaloidforscher*. In: *[[:de:Die_Pharmazie|Die Pharmazie]]*. Nr. 53, 1998, S. 67–73.
** 

## Πηγές


Κατηγορία:Μυκητολόγοι
Επισκοπή Νύσης Καρίας

Η **Επισκοπή Νύσ(σ)ης** είναι πρώην εκκλησιαστική επαρχία του Οικουμενικού Πατριαρχείου Κωνσταντινουπόλεως. Βρισκόταν στην Καρία της Μικράς Ασίας με έδρα την πόλη Νύσα σημερινή Σουλτάνχισαρ (Sultanhisar). Διοικητικά ήταν εκκλησιαστική επαρχία της Μητρόπολης Εφέσου.

Άγνωστο πότε δημιουργήθηκε η επισκοπή. Σε άγνωστο χρόνο τον 12ο αιώνα ανήλθε σε αρχιεπισκοπή, ενώ σε κάποιο τακτικό αναφέρεται τον 13ο αιώνα Μητρόπολη (Notitia 15) το οποίο θεωρείται σήμερα λανθασμένο. Στα τακτικά αναφέρεται από τον 5ο αιώνα, 15η ή 16 τη τάξη επισκοπή της Μητρόπολης Εφέσου, έως τον 13ο αιώνα.

Από το 1913 είναι τιμητική επισκοπή του Οικουμενικού Πατριαρχείου.

## Επισκοπικός κατάλογος

## Παραπομπές


Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Εφέσου
Κατηγορία:Τιμητικές επισκοπές στην Ασία
Μπόμπι Νάιτ

Ο **Ρόμπερτ Μοντγκόμερι «Μπομπ» Νάιτ** (*Robert "Bob" Montgomery Knight*, 25 Οκτωβρίου 1940 – 1 Νοεμβρίου 2023) ήταν Αμερικανός προπονητής καλαθοσφαίρισης, από τους πιο επιτυχημένους και καινοτόμους στο χώρο του κολεγιακού μπάσκετ.

Κέρδισε 902 αγώνες ανδρών στο κολεγιακό πρωτάθλημα NCAA πρώτης κατηγορίας, επίδοση ρεκόρ τη στιγμή της αποχώρησής του και επί του παρόντος τέταρτος όλων των εποχών. Είναι περισσότερο γνωστός ως ο επικεφαλής προπονητής των Ιντιάνα Χούζιερς από το 1971 έως το 2000. Οδήγησε τις ομάδες του σε τρία πρωταθλήματα NCAA, ένα πρωτάθλημα *National Invitation Tournament* (NIT) και 11 πρωταθλήματα *Big Ten Conference*. Η ομάδα του 1975–76 έμεινε αήττητη κατά τη διάρκεια της κανονικής περιόδου και κέρδισε το τουρνουά NCAA της χρονιάς. Ο Νάιτ έλαβε διακρίσεις ως Εθνικός Προπονητής της Χρονιάς τέσσερις φορές. Το 1984 ήταν προπονητής της  Ολυμπιακής ομάδας ανδρών των ΗΠΑ που κέρδισε το χρυσό μετάλλιο στους Ολυμπιακούς Αγώνες του Λος Άντζελες και έγινε ένας από τους τρεις μόνο προπονητές μπάσκετ που κέρδισαν έναν τίτλο NCAA, έναν τίτλο NIT και ένα χρυσό Ολυμπιακό μετάλλιο. Είναι μέλος τόσο του Κολεγιακού, όσο και του Naismith Memorial Basketball Hall of Fame.

Απεβίωσε την 1 Νοεμβρίου 2023 σε ηλικία 83 ετών.

## Παραπομπές


## Εξωτερικοί σύνδεσμοι

Κατηγορία:Αμερικανοί καλαθοσφαιριστές
Κατηγορία:Αμερικανοί προπονητές καλαθοσφαίρισης
Κατηγορία:Εισαχθέντες στο Naismith Memorial Basketball Hall of Fame
Επισκοπή Ορθωσιάδος Καρίας

Η **Επισκοπή Ορθωσίας** ή **Ορθωσιάδος** είναι πρώην εκκλησιαστική επαρχία του Οικουμενικού Πατριαρχείου Κωνσταντινουπόλεως. Βρισκόταν στην Καρία της Μικράς Ασίας με έδρα την πόλη Ορθωσία , στην περιοχή των σημερινών χωριών Καβακλί (Κavakli) και Ορτάς (Ortas), που βρισκόταν σε ύψωμα νότια του Μαίανδρου. Διοικητικά ανήκε στην Ιερά Μητρόπολις Αφροδισιάδος.

Άγνωστο πότε εκχριστιανίστηκε η περιοχή αλλά και δημιουργήθηκε η επισκοπή, άγνωστη είναι η ιστορία και οι επίσκοποί της. Μοναδικός γνωστός επίσκοπός της είναι ο Διογένης όπου το 451 πήρε μέρος και υπέγραψε στην Δ΄ Οικουμενική σύνοδο της Χαλκηδόνας. Στα τακτικά αναφέρεται από τον 5ο αιώνα έως τον 13ο αιώνα.

Η Ρωμαιοκαθολική εκκλησία διορίζει τιτουλάριο καθολικό επίσκοπο, με τον τίτλο *Orthosiensis in Caria*,  από το 1641, από το 1911 ο θρόνος χηρεύει.

## Παραπομπές


Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Καθολικές τιμητικές επισκοπές στην Ασία
Κατηγορία:Ιερά Μητρόπολις Αφροδισιάδος
Νίκος Γκούμας

Ο **Νίκος Γκούμας** (1908-2001) ήταν Έλληνας επιχειρηματίας και πλοιοκτήτης με καταγωγή από την Άνδρο καθώς και διατελέσας πρόεδρος της Αθλητικής Ένωσης Κωνσταντινουπόλεως στο διάστημα 1957–1963. Κατά τη διάρκεια της προεδρίας του στην ΑΕΚ προχώρησε σε εκτεταμένες βελτιώσεις και εκσυγχρονισμούς του σταδίου της ομάδας, το οποίο πήρε αργότερα το όνομά του. 

## Παραπομπές


Κατηγορία:Έλληνες πρόεδροι αθλητικών συλλόγων
Κατηγορία:Πρόεδροι ΠΑΕ ΑΕΚ
Κατηγορία:Έλληνες εφοπλιστές